recursal/SuperWikiNEXT-32B huggingface dataset:
**நிஹாரி** (இந்தி: निहारी; பெங்காலி: নিহারী; உருது: نہاری) என்பது இந்தியத் துணைக் கண்டத்தில் முகலாயப் பேரரசின் கீழ் 18 ஆம் நூற்றாண்டில் அவாத்தின் தலைநகரான லக்னோவில் தோன்றிய ஒரு உணவு ஆகும். இது மெதுவாகா சமைக்கப்பட்ட இறைச்சியாகும், முக்கியமாக மாட்டிறைச்சி, ஆட்டிறைச்சி, கோழி மற்றும் எலும்பு மஜ்ஜை ஆகியவற்றைக் கொண்டுள்ளது. இது கருப்பு மிளகுடன் தொடர்புடைய திப்பிலி உடன் சுவைக்கப்படுகிறது.

சொற்பிறப்பியல்
--------------

நிஹாரி என்ற பெயர் அரபு நஹர் (نهار) என்பதிலிருந்து உருவானது, அதாவது "காலை" என பொருள்படும், இது முதலில் முகலாயப் பேரரசின் நவாப்புகளால் வைகறை தொழுகைக்கு பிறகு காலை உணவாக உண்ணப்பட்டது.

வரலாறு
------

பல்வகையான ஆதாரங்களின் படி பார்த்தால், முகலாயப் பேரரசின் இறுதிக்காலத்தில்,லக்னோ அவாத்தில் (இன்றைய உத்திரபிரதேசம்,இந்தியா) அரச சமயலறைக்கூடங்களில் உருவானது நிஹாரி. வெறும் வயிற்றுடன் உழைக்கும் குடிமக்களால்,அதிக ஆற்றல் கொண்ட காலை உணவாக எடுத்துக்கொள்ளப்பட்டது குறிப்பாக குளிர்பருவ காலங்களில்.பின்னர் இந்த உணாவானது பிரபலமைடந்தது,முகலாயர் கால நவாப்புகளின் உணவில் முதன்மையானதாக மாறியது. நிஹாரி இந்திய துணைக் கண்டத்தின் இஸ்லாமியர்களின் ஒட்டுமொத்த உணவு வகைகளுடன் உருவாக்கப்பட்டது. குறிப்பாக பழைய டெல்லி, லக்னோ, டாக்கா மற்றும் சிட்டகாங் பகுதிகளில் இது ஒரு பிரபலமான சுவையாக உள்ளது. இந்த உணவு அதன் காரமான தன்மை, சுவை, அமைப்பு மற்றும் குழம்பு ஆகியவற்றிற்கு பெயர் பெற்றது.

பிரபலம்
-------

நிஹாரி என்பது லக்னோ, டெல்லி மற்றும் போபால் ஆகிய இந்திய இஸ்லாமிய சமூகங்களின் பாரம்பரிய உணவாகும். 1947 இல் இந்தியாவின் பிரிவினையைத் தொடர்ந்து, வட இந்தியாவில் இருந்து பல உருது மொழி பேசும் இஸ்லாமியர்கள் மேற்கு பாகிஸ்தானில் உள்ள கராச்சி மற்றும் கிழக்கு பாகிஸ்தானில் உள்ள டாக்காவிற்கு குடிபெயர்ந்தனர், மேலும் பல உணவகங்களை நிறுவினர். கராச்சியில், நிஹாரி பெரிய அளவில் வெற்றியடைந்தது, மேலும் விரைவில் பாகிஸ்தான் முழுவதும் பிரபலமடைந்து பரவியது.

சில உணவகங்களில், ஒவ்வொரு நாளும் எஞ்சியிருக்கும் நிஹாரியில் இருந்து சில கிலோகிராம்கள் அடுத்த நாள் பானையில் சேர்க்கப்படுகின்றன; உணவு மீண்டும் பயன்படுத்தப்படும் இந்த பகுதி *தார்* என்று அழைக்கப்படுகிறது மற்றும் இது ஒரு தனித்துவமான சுவையை வழங்கும் என்று நம்பப்படுகிறது. பழைய தில்லியில் உள்ள சில நிஹாரி விற்பனை நிலையங்கள், ஒரு நூற்றாண்டுக்கும் மேலாக *தார்* சுழற்சியை மாற்றாமல் வைத்துள்ளதாக கூறுகின்றனர்.

மருத்துவ பலன்கள்
----------------

நிஹாரி காய்ச்சல் மற்றும் சாதாரண சளி ஆகியவற்றிக்கு வீட்டு மருந்தாக பயன்படுகிறது.

மேற்கோள்கள்
-----------

1. ↑  Sengupta, Sushmita (3 January 2018). "Nihari: History Of The Meaty and Buttery Breakfast Staple of The Mughals". *NDTV Food*. .
2. ↑  "In celebration of winter's perfect dish, the mutton nihari!" (in en). *Hindustan Times*. 4 November 2017. .
3. ↑  "Do you know what is Nalli Nihari? History of Nihari and recipe of Nalli Nihari". *infusecooking.com*. infusecooking.com. 29 June 2021. 28 June 2022 அன்று பார்க்கப்பட்டது.
4. ↑  "Nahari". 13 அக்டோபர் 2013 அன்று மூலம் பரணிடப்பட்டது. 5 March 2016 அன்று பார்க்கப்பட்டது.
5. ↑  "Nihari a la Mexican style". *The Hindu Business Line*. 5 March 2016 அன்று பார்க்கப்பட்டது.
6. ↑  "Dilli Ka Dastarkhwan". 28 November 2014 அன்று பார்க்கப்பட்டது.
7. ↑  "What is Nihari?". 19 December 2014 அன்று மூலம் பரணிடப்பட்டது. 28 November 2014 அன்று பார்க்கப்பட்டது.
**நிஷா மில்லட்** (பிறப்பு 20 மார்ச் 1982) இந்தியாவின் கர்நாடகாவின் பெங்களூரைச் சேர்ந்த நீச்சல் வீரர். நிஷா மில்லட் அர்ஜுனா விருது வென்றவர், 2000 ஆம் ஆண்டு சிட்னி ஒலிம்பிக் நீச்சல் அணியில் இடம்பெற்ற இந்தியாவின் ஒரே பெண்மணி.

பங்களிப்பு
----------

நிஷாவுக்கு 5 வயதில் நீரில் மூழ்கிய அனுபவம் இருந்தது, அதைத் தொடர்ந்து அவரது தந்தை அவரது பயத்தை போக்கவும், நீச்சல் கற்றுக் கொள்ளவும் வலியுறுத்தியுள்ளார். 1991 ஆம் ஆண்டில், நிஷா தனது தந்தை ஆப்ரியின் வழிகாட்டுதலின் கீழ் சென்னையின் ஷெனாயநகர் கிளப்பில் நீந்தக் கற்றுக்கொண்டார். 1992 வாக்கில், நிஷா தனது முதல் மாநில அளவிலான பதக்கத்தை 50 மீட்டர் ஃப்ரீஸ்டைலில், சென்னையில் வென்றார். 

1994 ஆம் ஆண்டில், சப்-ஜூனியராக இருந்தபோது, 

தேசிய அளவில் சீனியர் பிரிவில் ப்ரீஸ்டைல் தங்கப் பதக்கங்களை வென்ற நிஷா, இந்தியாவின் சிறந்த நீச்சல் வீரர்களையும் வென்றவர். அதே ஆண்டு, ஹாங்காங்கில் நடந்த ஆசிய வயதுக்குழு சாம்பியன்ஷிப்பில் தனது முதல் சர்வதேச பதக்கத்தையும் வென்றார். நீச்சல் போட்டிகளில் நிஷாவின் ஆதிக்கத்திற்கு இது தொடக்கமாக அமைந்தது. 

நிஷா 1998 ஆசிய விளையாட்டு (தாய்லாந்து), உலக சாம்பியன்ஷிப் (பெர்த் 1999, இண்டியானாபோலிஸ் 2004) ஆகியவற்றில் இந்தியாவைப் பிரதிநிதித்துவப்படுத்தினார். ஆப்ரோ-ஆசிய விளையாட்டு மற்றும் சாஃப் விளையாட்டு இரண்டிலும் நாட்டிற்கான பதக்கங்களை வென்றார். 1999 இல் நடந்த தேசிய விளையாட்டுப் போட்டிகளில் 14 தங்கப் பதக்கங்களை வென்ற ஒரே இந்திய விளையாட்டு வீரர் இவர். தனது நீச்சல் வாழ்க்கையின் உச்சத்தில், நிஷா 200 மீட்டர் ஃப்ரீஸ்டைலில், 2000 சிட்னி ஒலிம்பிக்கில் இந்தியாவைப் பிரதிநிதித்துவப்படுத்தினார், அங்கு அவர் தனது சூழல்களை வென்றார், ஆனால் அரையிறுதிக்கு தகுதி பெறத் தவறிவிட்டார். 2002 ஆம் ஆண்டில் மீண்டும் அறுவை சிகிச்சைக்குப் பிறகு, அவர் 2004 ஒலிம்பிக் தகுதிகளைத் தவறவிட்டார். மேலும், அவரது பெற்றோருக்கு ஏற்பட்ட அதிக நிதிச் சுமை காரணமாக நீச்சல் போட்டிகளிலிருந்து இருந்து ஓய்வு பெற முடிவு செய்தார். 

தனது வெற்றியின் பெரும்பகுதியை பாஸ்வங்குடி நீர்வாழ் மையத்தின் பிரதீப் குமாரிடம் கொடுத்தார். 

2015 ஆம் ஆண்டு முடிவடைந்து, 200 மீ மற்றும் 400 மீட்டர் ஃப்ரீஸ்டைலில் 15 ஆண்டுகளாக தேசிய சாதனை / சிறந்த இந்திய செயல்திறனை நிஷா வைத்திருந்தார். 100 மீ ஃப்ரீஸ்டைலில் ஒரு நிமிட சாதனையை தகர்த்த முதல் இந்திய நீச்சல் வீரர் என்ற பெருமையையும் அவர் பெற்றுள்ளார்.

விருதுகள்
---------

* தேசிய விளையாட்டுகளின் சிறந்த விளையாட்டு வீரருக்கான பிரதமர் விருது - 1997 மற்றும் 1999.
* மணிப்பூர் தேசிய விளையாட்டு - 1999 இல் விளையாட்டில் அதிக தங்கப் பதக்கங்கள் (14)
* இந்தியாவில் மிக உயர்ந்த விளையாட்டு வீரருக்கானஅர்ஜுனா விருது வழங்கப்பட்டது - 2000
* ராஜ்யோத்ஸவ விருது - 2001
* கர்நாடக மாநில ஏகலைவ விருது - 2002
* ஆப்ரோ-ஆசிய விளையாட்டுக்கள், பெண்கள் பேக்ஸ்ட்ரோக் வெள்ளி பதக்கம் - 2003

குறிப்புகள்
-----------

வெளி இணைப்புகள்
---------------

* நிஷா மில்லெட்ஸ் முகப்பு பக்கம்

மேலும் காண்க
------------

* 2000 கோடைகால ஒலிம்பிக்கில் இந்தியா
* பசவனகுடி நீர்வாழ் மையம்
கலிபோர்னியாவிலுள்ள ஒரு பழைய போராக்சு தொழிற்சாலை
**போரேட்டு கண்ணாடிகள்** (*Borate glasses*) சிலிக்கேட்டு கண்ணாடிகளை விட அதிக அளவு வன்கார அயனிச் செயல்பாட்டைக் கொண்டுள்ளன.  போரேட்டு கண்ணாடிகள் அவற்றின் ஒளியியல் பண்புகளிலும் பெரிய வேறுபாடுகளைக் கொண்டுள்ளன. 

மின்காப்பு மற்றும் கட்டமைப்புக்கு உதவும் கண்ணாடி இழைகள் உற்பத்தி செய்வதற்குமான போரான் கலந்த கண்ணாடி இழைகள் உருவாக்குவதுதான் உலகில் போரான் சேர்மங்களின் மிகப் பெரிய பயன்பாடாகும்.  மொத்த உலகளாவிய பயன்பாட்டில் பாதி என இப்பயன்பாடு கணக்கிடப்பட்டுள்ளது. இவ்வகைப் பயன்பாடுகளில் போராக்சு அல்லது போரான் ஆக்சைடாக போரான் காணப்படுகிறது. போரோ சிலிக்கேட்டாக கண்ணாடியின் கட்டமைப்பு வலிமையை சேர்க்கிறது. அல்லது தூய சிலிக்காவின் உருகும் வெப்பநிலையைக் குறைக்க உதவும் ஓர் இளக்கியாக போரான் சேர்க்கப்படுகிறது. இவ்வுருவாக்கத்தில் அதிக வெப்பநிலை பராமரிக்கப்படுவதால் இழைகளாக வெளியேறுவதும் , தூய்மையான நிலையில் வேலை செய்வதும் கடினமாகும். .

மேற்கோள்கள்
-----------

1. ↑  "Archived copy". 2014-12-01 அன்று மூலம் பரணிடப்பட்டது. 2013-05-28 அன்று பார்க்கப்பட்டது.CS1 maint: archived copy as title (link)
2. ↑
3. ↑
**பாணர்** என்பவர்கள் தென்னிந்தியாவில் ஒரு காலத்தில் ஆட்சிசெய்த குறுநிலத் தலைவர்களாவர். இவர்கள் தங்களை மகாபலி சக்கரவர்த்தியின் வழியில் தோன்றியவர்களாகக் கூறிக்கொண்டனர். 
இவர்கள் சங்ககாலம் தொட்டு கடந்து 100 ஆண்டுகள் முன்பு வரை இசை சமூகமாக தொடங்கி குறுநில மன்னர்கள் வரை சிறப்புடன் வாழ்ந்து வந்தது அறியமுடிகிறது.

ஆட்சிப்பரப்பு
-------------

சித்தூரின் மேற்கு, பழைய வட ஆற்காடு மாவட்டத்தின் வடமேற்கு, கருநாடக மாநிலத்தின் கோலார் பகுதியின் கிழக்கு, தகடூரின் சிலபகுதிகள், பழைய தென்னாற்காடு மாவட்டத்தின் சில பகுதிகள் பாணர் ஆட்சியின் கீழ் இருந்தன. இப்பகுதிகளில் பாணர்களின் கல்வெட்டுகள் காணப்படுகின்றன.

தலைநகரம்
--------

வேலூர் மாவட்டத்தின் இன்றைய திருவல்லமே அன்று வாணபுரம் என்னும் பெயரில் பாணர்களின் தலைநகராக இருந்தது. பல்லவர்களின் கொடியில் இருந்த நந்தி உருவத்தையே பாணர்களும் மேற்கொண்டனர்.

காலகட்டம்
---------

கி.பி.4-ஆம் நூற்றாண்டிலிருந்து கி.பி.16-ஆம் நூற்றாண்டுவரையில் பாணர்கள்பற்றிய குறிப்புகள் வரலாற்றில் காணப்படுகின்றன.
பாணர்கள் துவக்கத்தில் சாதவாகனர்களுக்கு அடங்கிய குறுநில மன்னர்களாக இருந்தனர் என்றும், பின் பல்லவர்களுக்கு அடங்கிய சிற்றரசர்களாயினர் என்றும் கருதப்படுகிறது.

குறிப்புகள்
-----------

1. ↑  அ.கிருட்டிணசாமி பல்லவர்கால குறுநில மன்னர்கள் தமிழ்நாட்டு வரலாறு,பல்லவர்-பாண்டியர் காலம் முதல் தொகுதி பக்.318-319
2. ↑  ச.கிருஷ்ணமூர்த்தி,நடுகற்கள் பக்.231
3. ↑  தகடூர்வரலாறும் பண்பாடும் இரா.இராமகிருட்டிணன்.
பாண் ஆற்றுப்படை என்னும் துறைப் பாடல்கள் புறநானூற்றுத் தொகுப்பில் ஏழு  உள்ளன. 
பாணனை வள்ளலிடம் வழி சொல்லி ஆற்றுப்படுத்துவது பாணாற்றுப்படை.

ஆலத்தூர் கிழார் சோழன் குளமுற்றத்துத் துஞ்சிய கிள்ளிவளவனிடமும்,  கோவூர் கிழார் சோழன் நலங்கிள்ளியிடமும்,  சோழன் குளமுற்றத்துத் துஞ்சிய கிள்ளிவளவனிடமும்,  கோனாட்டு எறிச்சலூர் மாடலன் மதுரைக் குமரனார் ஈர்ந்தூர் கிழான் தோயன் மாறனிடமும்,  பரணர் பேகனிடமும்,  மருதன் இளநாகனார் நாஞ்சில் வள்ளுவனிடமும்,  மோசிகீரனார் கொண்கானங் கிழானிடமும்  அந்தப் பாடல்கள் பாணனை ஆற்றுப்படுத்துகின்றன.

சிறுபாணாற்றுப்படை, பெரும்பாணாற்றுப்படை நூல்கள் பாணனை ஆற்றுப்படுத்துவதும் இங்குக் கருதத் தக்கது.

அடிக்குறிப்பு
-------------

1. ↑  புறநானூறு 68, 69, 70, 138, 141, 155, 180
2. ↑  
கூத்தரும் பாணரும் பொருநரும் விறலியும்  

ஆற்றிடைக் காட்சி உறழத் தோன்றி  

பெற்ற பெரு வளம் பெறாஅர்க்கு அறிவுறீஇ  

சென்று பயன் எதிரச் சொன்ன பக்கமும் (தொல்காப்பியம் புறத்திணையியல் 30)
3. ↑  
சேண் ஓங்கிய வரை அதரில்,  

பாணனை ஆற்றுப் படுத்தன்று. (புறப்பொருள் வெண்பாமாலை 216
4. ↑  புறநானூறு 69,
5. ↑  புறநானூறு 68,
6. ↑  புறநானூறு 70,
7. ↑  புறநானூறு 180,
8. ↑  புறநானூறு 141,
9. ↑  புறநானூறு 138,
10. ↑  புறநானூறு 155,
சிறிய வயதிலேயே வியத்தகு திறமையை வெளிக்காட்டிய மொசார்ட் (படத்தில் இருப்பது மொசார்ட் குடும்பம்) 
**சிறுமுது அறிஞர்** *(child prodigy)* என்போர் சிறிய வயதிலேயே பெரியவர்களுக்குரிய அறிவும் திறமையும் கைவரப்பெற்றோர் ஆவர். அதிகப் பயிற்சி தேவைப்படும் துறையில் மிகத்தேர்ந்த பெரியவரின் திறமையைத் தன் செயலில் காட்டும் 10 வயதிற்குட்பட்ட குழந்தையை சிறுமுது அறிஞர் என்று சொல்லலாம் என ஒரு வரையறை கூறுகிறது.

பரவலர் ஊடகங்களில் இத்தகைய திறன் உடையோரை அதிசயக் குழந்தை அல்லது சாகசக் குழந்தை என்று கூறுவர்.

இசைத்துறையில் மொசார்ட், சதுரங்கத்தில் பால் மர்ஃபி, கணிதத்தில் காஸ் மற்றும் நியூமான், கலைத்துறையில் பாபுலோ பிக்காசோ ஆகியோர் சிறுமுது அறிஞர்கள் ஆவர். அதுமட்டுமன்றி இவர்கள் பெரியவர்கள் ஆன பின்னும் தங்கள் திறமையைத் தக்க வைத்துக் கொண்டனர். ஆனால் பெரும்பாலான சிறுமுது அறிஞர்கள் காலம் செல்லச் செல்ல தங்கள் திறமையை இழந்து விடுவதும் உண்டு.

திருஞானசம்பந்தர் போன்ற தமிழ்ப் புலவர் பலரும் சிறுமுது அறிஞராய்த் திகழ்ந்தனர்.

மேற்கோள்கள்
-----------

1. 1 2  Rose, Lacey. "Whiz Kids". *Forbes*. Archived from the original on 2012-12-16.. பார்த்த நாள்: 2009-06-07.
2. ↑  Feldman, David H: "Child Prodigies: A Distinctive Form of Giftedness", *National Association for Gifted Children, Gifted Children Quarterly.*, 1993, 37(4): 188-193.
3. ↑  Charles McGrath (2006-01-28). "Philosopher, 65, Lectures Not About 'What Am I?' but 'What Is I?'". *த நியூயார்க் டைம்ஸ்*.. பார்த்த நாள்: 2008-01-23.
**போர் திரைப்படம்** (War film) என்பது போருடன் தொடர்புடைய ஒரு திரைப்பட வகையாகும். இது பொதுவாக கடற்படை, வான்படை அல்லது தரைப்படை போன்றவற்றை மையமாக வைத்து காட்சிப்படத்தப்படும் நாடகத் திரைப்படமாக இருக்கும்.

இந்த வகைத் திரைப்படத்தில் போர், உயிர்வாழ போராடுதல் மற்றும் தப்பித்தல், வீரர்களுக்கிடையேயான நட்புறவு, தியாகம், போரின் பயனற்ற தன்மை மற்றும் மனிதாபிமானமற்ற தன்மை, சமூகத்தின் மீதான போரின் விளைவுகள் மற்றும் போரினால் எழுப்பப்பட்ட தார்மீக மற்றும் மனித பிரச்சினைகள் ஆகியவை அடங்கும். போர் திரைப்படங்கள் பெரும்பாலும் கொரியப் போர்மற்றும் மிகவும் பிரபலமான இரண்டாம் உலகப் போர் பற்றியே எடுக்கப்படுகின்றது. இந்த திரைப்படங்கள் சொல்லப்பட்ட கதைகள் புனைகதை, வரலாற்று நாடகம் அல்லது சுயசரிதை இருக்கலாம்.

சீனா, இந்தோனேசியா, ஜப்பான் மற்றும் ரஷ்யா போன்ற நாடுகள் தங்களது சொந்த புரட்சிகரப் போர்களை மையமாகக் கொண்ட அதிரடி மற்றும் வரலாற்று திரைப்படங்கலிருந்து மாறுபட்ட போர்க்கால காதல் வகை திரைப்படங்களை எடுத்துக்கொள்கின்றன. இதன் துணை வகையாக போர் எதிர்ப்பு, நகைச்சுவை, இயங்குபடம், பரப்புரை மற்றும் ஆவணப்படம் போன்றவை அடங்கும்.

என் மகன், கண்ணம்மா என் காதலி, மூன்றாம் உலகப்போர், காற்று வெளியிடை, உன்னை கொடு என்னை தருவேன் போன்ற தமிழ் திரைப்படங்கள் இதற்குள் அடங்கும்.

மேற்கோள்கள்
-----------

1. ↑  Neale 2000, ப. 117.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**மாரிட்சா** (*Maritsa*, பல்கேரிய: Марица  [mɐˈrit͡sɐ] ), **Meriç** ( துருக்கியம்: Meriç ) என்றும் அழைக்கப்படுகிறது [meɾit͡ʃ] ) மற்றும் **Evros** ( கிரேக்கம்: Έβρος‎  [ˈevros] ) என்பது தென்கிழக்கு ஐரோப்பாவில் பால்கன் குடா வழியாக ஓடும் ஒரு ஆறு ஆகும். இது இலத்தீன் மொழியில் *ஹெப்ரஸ்* என்று அழைக்கப்பட்டது. இதன் நீளம் 480 km (300 mi) ஆகும். இது பால்கன் தீபகற்பத்தின் உட்பகுதியில் மட்டுமே ஓடும் மிக நீளமான ஆறாகும். மேலும் நீர் வெளியேற்றத்தின் அடிப்படையில் இது ஐரோப்பாவிலேயே மிகப்பெரிய ஆறாகும். இது பல்காரியா வழியாக அதன் மேல் மற்றும் நடுப்பகுதிகளில் பாய்கிறது, அதே நேரத்தில் இதன் கீழ் பாதை கிரேக்கத்திற்கும் துருக்கிக்கும் இடையிலான பெரும்பகுதி எல்லையாக உள்ளது. இதன் வடிகால் பகுதி சுமார் 53,000 km2 (20,000 sq mi) ஆகும், இதில் 66.2% பல்கேரியாவிலும், 27.5% துருக்கியிலும், 6.3% கிரேக்கத்திலும் உள்ளது. இது திரேசின் வரலாற்றுப் பகுதியின் முக்கிய ஆறாகும். இதன் பெரும்பாலான பகுதிகள் இதன் வடிகால் படுகையில் உள்ளது.

இது பல்கேரியாவில் உள்ள ரிலா மலைகளில் தோன்றுகிறது. பின்னர் கிழக்கு-தென்கிழக்கில் பால்கன் மலைகள் மற்றும் ரோடோப் மலைகளுக்கு இடையில் பாய்ந்து, ப்லோவ்டிவ் மற்றும் டிமிட்ரோவ்கிராட் மற்றும் துருக்கியில் எடிர்னே வரை பாய்கிறது. பல்கேரியாவின் ஸ்விலென்கிராட்டின் கிழக்கே, ஆறு கிழக்கு நோக்கி பாய்கிறது, பல்கேரியா (வடக்கரை) மற்றும் கிரேக்கம் (தென் கரை), பின்னர் துருக்கி மற்றும் கிரேக்கம் இடையே எல்லையாக அமைந்து எல்லையை உருவாக்குகிறது. எடிர்னில் ஆறானது துண்ட்ஷா மற்றும் அர்டா ஆகிய இரண்டு முக்கிய துணை ஆறுகளை தன்னோடு சேர்த்துக் கொண்டு இரு கரைகளையும் துருக்கியப் பகுதிகளாக கொண்டு துருக்கியி வழியாக பாய்கிறது. பின்னர் இது தெற்கே திரும்பி, மேற்குக் கரையில் கிரேக்கத்துக்கும், கிழக்குக் கரையில் துருக்கிக்கும் இடையேயான எல்லையாக ஏஜியன் கடல் வரை உள்ளது. இந்து எனேஸ் அருகே நுழைந்து ஆற்றுக் கழிமுகத்தை உருவாக்குகிறது. பல்கேரியாவின் மேல் மரிட்சா பள்ளத்தாக்கில் கிழக்கு-மேற்கு நீர்வழிப்பாதையாக இந்த ஆறு உள்ளது. பிற இடங்களில் போக்கு வரத்துக்கு வாய்ப்பளிக்காத இந்த ஆறு மின் உற்பத்திக்கும், பாசனத்துக்கும் பயன்படுகிறது.

காட்சியகம்
----------

* ஹர்மன்லியில் உள்ள மரிட்சா ஆற்றின் ஓடைஹர்மன்லியில் உள்ள மரிட்சா ஆற்றின் ஓடை
* ஆற்றில் இருந்து காட்சி, எடிர்ன்.ஆற்றில் இருந்து காட்சி, எடிர்ன்.
* துருக்கியில் இருந்து ஆற்றின் தோற்றம். வலதுபுறத்தில் கிரேக்க நிலம் தெரிகிறது.துருக்கியில் இருந்து ஆற்றின் தோற்றம். வலதுபுறத்தில் கிரேக்க நிலம் தெரிகிறது.
* டெல்டாவில் படகு.டெல்டாவில் படகு.

குறிப்புகள்
-----------


1. 1 2  "Preliminary Flood Risk Assessment". Ministry of Environment, Energy and Climate Change. p. 90. 15 February 2020 அன்று மூலம் பரணிடப்பட்டது.
2. ↑  inweb.gr
3. ↑  Statistical Yearbook 2017, National Statistical Institute (Bulgaria), p. 17
**பாலமலை பாலமலைஅரங்கநாதர் கோயில்** தமிழ்நாட்டில் கோயம்புத்தூர் மாவட்டம், பாலமலை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பாலமலை அரங்கநாதர் சன்னதியும், செங்கோதையம்மன், பூங்கோதையம்மன், விநாயகர், ராமானுஜர், பரமவாசுதேவர், காளிதாசர் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. சித்திரை மாதம் சித்திரைவிழா, சித்ராபௌர்ணமி, முக்கிய திருவிழாவாக நடைபெறுகிறது. புரட்டாசி மாதம் 5 சனிக்கிழமைகள் திருவிழாவாக நடைபெறுகிறது. சித்திரை மாதம் பெருமாள்தேர் தேரோட்டம் நடைபெறுகிறது. சித்திரை மாதம் சித்திரைவிழா தெப்பம் திருவிழாவாக நடைபெறுகிறது. பாஞ்சராத்திர முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
போர் நிறுத்தக் குழு என்பது யுத்தத்திற்கு எதிரான ஒரு அமைப்பாகும். இந்த அமைப்பு வில்லியம் தாமஸ் ஸ்டெட் என்பவரால் இரண்டாம் போயர் யுத்தத்தை எதிர்த்து 1899[-ம் ஆண்டு உருவாக்கப்பட்டது. அதன் தலைவர் ஜான் கிளி ஃபோர்ட் மற்றும் முக்கிய உறுப்பினர்கள் லாயட் ஜார்ஜ் மற்றும் கீர் கார்டி ஆகியோர் அடங்குவர். இந்தக் குழு சார்பு போயர் எனக் கருதப்பட்டது.

1900-ஆம் ஆண்டு காக்கித் தேர்தலுக்கான அரசியல் பிரச்சாரத்தின் பின்னணியில் போர் நிறுத்தக் குழு மில்லியன் கணக்கான சுவரொட்டிகள், கேலிச்சித்திரங்கள் மற்றும் வரிதாள்களை விநியோகித்தது. மேலும் ரயில்களில் பயணிக்கும் நபர்களுக்கு துண்டு பிரச்சாரங்களை விநியோகித்தது.

அவற்றின் தீர்மானங்கள் மதரீதியாகவும், உற்சாகமாகவும் அவற்றின் அணுகுமுறையிலும் இருந்தன. சமுதாயத்திற்கான தொடர்பில் கருத்துக்கணிப்புகளை நடத்தி பல்வேறு உறுதியற்ற குழுவாகவும் இணைந்து செயல்பட்டன.இருப்பினும் அதன் அறிவிப்புகள் உயர்ந்த தார்மீக தொழிலாளவர்க்கட்தின் ஆதரவை பெற தவறிவிட்டது.மேலும் தென்னாப்பிரிக்கா கூட்டனி குழுவின் உயர்ந்த பகுத்தறிவு அணுகுமுறையை விட வலுவான எதிப்பை தூண்டிவிட்டது.

குறிப்புகள்
-----------

1. ↑  Biography of W.T. Stead பரணிடப்பட்டது 2012-07-16 at the வந்தவழி இயந்திரம், W.T. Stead and his "Books for the Bairns", Sally Wood-Lamont, Salvia Books, Edinburgh, 1987
2. ↑  John Clifford பரணிடப்பட்டது 2007-12-30 at the வந்தவழி இயந்திரம், in A Dictionary of Methodism in Britain and Ireland, John Vickers
மனிதக் கரு முட்டை ஒன்றின் வெட்டுமுகப் படம்
கருக்கட்டலின்போது விந்து கருமுட்டையுள் செல்வதைக் காட்டும் படம்
**பாலணு** அல்லது **புணரி** (Sex cell or Gamete) என்பது, பாலியல் அடிப்படையில் இனப்பெருக்கம் செய்யும் உயிரினங்களில், கருக்கட்டலின்போது, இன்னொரு பாலணுவுடன் சேரும் ஆற்றலுள்ள ஒரு கலம் ஆகும். ஒரு இனம் உருவவியல் அடிப்படையில் இரண்டு வேறுபட்ட வகையான பாலணுக்களை உருவாக்குமாயின், அவை *பெண் புணரி* அல்லது கருமுட்டை என்றும், *ஆண் புணரி* அல்லது விந்து எனவும் அழைக்கப்படுகின்றன.

ஒரு உயிரினத்தின் ஒரு தனியன் ஒரு வகைப் பாலணுவை மட்டும் உருவாக்குமாயின், அவை உருவாக்கும் பாலணுக்களின் தன்மைக்கேற்ப பெண், ஆண் தனியன்களாக இருக்கும். பெண் பெரிய பாலணுவையும், ஆண் சிறிய பாலணுவையும் உருவாக்குகின்றன. ஆண் பாலணு "விந்து" எனவும், பெண் பாலணு "கருமுட்டை" எனவும் அழைக்கப்படுகின்றன. இது, ஆண், பெண் பாலணுக்கள் வெவ்வேறு அளவுகளில் அமையும், மாறுபட்ட பாலணு இணைவு அல்லது பல்லினப் புணரித்தன்மை நிலைக்கு எடுத்துக்காட்டு ஆகும். மனித இனத்தின் நிலையும் இத்தகையதே. மனித இனத்தில் கருமுட்டைகள், விந்துக்களிலும் 20 மடங்கு பெரியவை. மாறாக, ஒத்த பாலணு இணைவு என்பதில் ஆண், பெண் பாலணுக்கள் இரண்டும் ஒரே அளவையும் வடிவத்தையும் கொண்டவை.

பாலணு, ஒரு உயிரினத்தின் அரைப்பகுதி மரபுத் தகவல்களைக் கொண்டிருக்கும். இது ஒவ்வொரு வகை மரபணுக்களிலும் ஒவ்வொன்றைக் கொண்டிருக்கும். மனிதர்களில், சாதாரண உயிரணுக்களில் 23 சோடி நிறப்புரிகள் இருக்கும். இவற்றில் ஒரு சோடி நிறப்புரிகள் பாலின வகையை, அதாவது ஒரு குறிப்பிட்ட தனியன் ஆணா, பெண்ணா என்பதைத் தீர்மானிக்கும். பாலினத்தைத் தீர்மானிக்கும் நிறப்புரிகள் பாலின நிறப்புரிகள் எனவும், ஏனையவை தன்நிறப்புரிகள் எனவும் அழைக்கப்படுகின்றன. பாலின நிறப்புரிகள் X, Y என இருவகைப்படுகின்றன. அவற்றில் XX நிறப்புரிச் சோடிகள் இருப்பின் பெண்ணாகவும், XY நிறப்புரிச் சோடிகள் இருப்பின் ஆணாகவும் இருக்கின்றன. பாலணுக்கள் உருவாகும்போது, ஒவ்வொரு பாலணுவும் சாதாரண உயிரணுவில் இருக்கும் நிறப்புரிச் சோடிகளில் இருந்து, ஒவ்வொரு நிறப்புரியை மட்டுமே பெற்று உருவாதலால், 23 தனி நிறப்புரிகளைக் கொண்டிருக்கும். கருமுட்டை X நிறப்புரிகளை மட்டுமே கொண்டிருக்கும். விந்துக்கள் X அல்லது Y நிறப்புரிகளைக் கொண்டிருக்கலாம். எனவே ஆண், பெண் பாலணுக்கள் இணைந்து உருவாகும் கருவின் பாலின வகையைக் கட்டுப்படுத்துவது ஆண்களே ஆகும். பால் வகையைத் தீர்மானிக்கும் நிறப்புரிகள் ஆணுக்கு XY ஆகவும் பெண்ணுக்கு XX ஆகவும் இருப்பதனால், Y நிறப்புரியைக் கொண்டுள்ள ஒரே பாலணுவான விந்து மட்டுமே ஆண் பிறப்பதைத் தீர்மானிக்க முடியும்.
**பூனா ஒப்பந்தம்** என்பது 1932ஆம் ஆண்டு செப்டம்பர் , 24அன்று பூனாவில் உள்ள எரவாடா சிறையில் அம்பேத்கருக்கும் காந்தி இடையே ஏற்பட்ட ஓர் உடன்படிக்கை ஆகும்.

வரலாறு
------

இரண்டாவது வட்ட மேசை மாநாட்டில் இந்திய ஒன்றியத்தின் அரசியல் அமைப்பை முடிவு செய்ய முற்பட்டபொழுது மக்கள் பிரதிநிதிகளுக்காக நடத்தப்படும் தேர்தலில் வகுப்புவாத பிரதிநிதித்துவம் அமைக்கப்பட வேண்டும் என்று முடிவு செய்யப்படுகிறது இதில் ஆதிக்க சாதிப்பிரிவினர் ஐரோப்பியர் அஙிலோ இந்தியர்கள் என அனைத்து வகை மக்களுக்கும் தனி தொகுதிகள் வேண்டும் என்று முடிவு செய்யப்படுகிறது அதில் பட்டியலின மக்களுக்காகத் தனித் தொகுதிகளை அளிக்க பிரிட்டிசு அரசு முன் வந்தபோது இரண்டாம் வட்ட மேசை மாநாட்டில் கலந்து கொண்ட அம்பேத்கர் அந்தத் திட்டத்தை ஆதரித்தார். ஆனால் காந்தி அதைக் கடுமையாக எதிர்த்தார். இந்துக்கள் தீண்டத் தகாதவர்கள் என்றும் சாதி இந்துக்கள் என்றும் பிளவு படுவதைத் தாம் விரும்பவில்லை என்று கூறினார்.
எரவாடா சிறையில் இருந்த காந்தி அடிகள் 18-9-1932 இல் சாகும் வரை உண்ணாவிரதம் போராட்டம் நடத்தினார்.
காந்தி உடல் நிலை மோசமானதால் அந்த உண்ணாவிரதத்தை நிறுத்திக் காந்தியின் உயிரைக் காப்பாற்றும் நோக்கத்தில் அம்பேத்கரும் பிற இந்து தலைவர்களும் பூனாவில் கூடிப் பேசினர். இந்தியாவின் மிகச் சிறந்த தலைவராக விளங்கிய காந்தி அடிகளின் உயிரைக் காப்பாற்ற வேண்டிய கடமை ஒரு புறம்; பட்டியலின சமூகத்தின் நலனைக் காக்க வேண்டிய பொறுப்பு மறுபுறம். எனவே இருதலைக் கொள்ளி நிலைமைக்கு அம்பேத்கர் ஆளானார்.

பூனா ஒப்பந்தத்தின் படி மாகாணச் சட்ட அவைகளில் 148 இடங்களைத் பட்டியலின தாழ்த்தப்பட்ட மக்களுக்கு அளிப்பது என்று முடிவு ஆனது. பிரிட்டிசு இந்தியாவில் மத்தியச் சட்ட அவையில் இந்துக்களுக்காக உள்ள மொத்த இடங்களில் பத்து விழுக்காட்டைத் பட்டியல் இனத்தவர்களுக்கு ஒதுக்கீடு செய்வது என்றும் தீர்மானித்தார்கள். தாழ்த்தப்பட்ட மக்கள் சார்பாக அம்பேத்கரும், சாதி இந்துக்களின் சார்பாகப் பண்டித மதன் மோகன் மாளவியாவும் கையெழுத்து இட்டார்கள். இராசகோபாலாச்சாரி, இரட்டைமலை சீனிவாசன், இராசேந்திரப் பிரசாது, எம்.சி.இராஜா போன்ற தலைவர்களும் ஒப்பந்தத்தில் கையெழுத்து இட்டனர். இதனைத் தொடர்ந்து காந்தி உண்ணா நோன்பு போராட்டத்தைக் கைவிட்டார்.

ஒப்பந்த விளைவுகள்
-----------------

பூனா ஒப்பந்தம் இந்தியா முழுவதும் உணர்ச்சி அலைகளை உண்டாக்கியது. அதன் விளைவு உலகெங்கும் எதிரொலித்தது. பூனா ஒப்பந்தம் ஏற்பட்ட பின்னர் அம்பேத்கரைத் தாழ்த்தப்பட்ட மக்களின் தலைவர் என்று எல்லாரும் ஏற்றுக் கொண்டனர். இந்தப் புதிய ஒப்பந்தத்தில் இரு தரப்பினரும் சில கோரிக்கைகளை விட்டுக் கொடுக்க நேரிட்டது.

அவ்வமயம் சோவியத்து ரசியாவில் சுற்றுப் பயணம் மேற்கொண்டிருந்த பெரியார் ஈ வே ரா 'ஒப்பந்தத்தில் கையொப்பமிடுதல் தற்கொலைக்கு ஒப்பானது.கையொப்பம் இடாதீர்கள்' எனத் தந்தி மூலம் அம்பேத்கருக்கு வேண்டுகோள் விடுத்தார்.

மேற்கோள்கள்
-----------

* டாக்டர் பி.ஆர்.அம்பேத்கர் வாழ்க்கை வரலாறு, ஆசிரியர் தனஞ்செய் கீர், வெளியீடு மார்க்சிய பெரியாரியப் பொதுவுடைமைக் கட்சி.
* 
*
**பூனைப் பாம்பு** (*Boiga trigonata*) என்பது தெற்கு ஆசியாவில் காணப்படும் ஒரு பாம்பு ஆகும். இது நஞ்சுள்ளது என்றாலும் இதன் நஞ்சு மனிதரைக் கொல்லுமளவுக்கு வீரியமானதாக இல்லை.

விளக்கம்
--------

 பூனைப்பாம்பு (லோனாண்ட், மகாராட்டிரம்)
*பூனைப்பாம்பின்* மேற்தாடையின் கடைவாயில் நச்சுப்பல்லைப் பெற்றிருக்கிறது. இந்த பாம்பின் கண்கள் பெரியதாக துருத்தியபடி இருக்கும். அதில் உள்ள பாவை செங்குத்தாக இருக்கும். இதன் உடல் பழுப்பு நிறத்தில் இருக்கும். கழுத்தில் இருந்து மேலிருந்து கீழே குதப்பகுதி வரை வெள்ளை நிற வரிகள் காணப்படும். இந்த பாம்பின் முக்கிய அடையாளமாக முக்கோண வடிவ தலையும் அதில் Y வடிவ தலைகீழான அடையாளமும் ஆகும். இது அச்சுறுத்தப்பட்டால் முன் உடலை S வடிவில் மடக்கியபடி எதிர்ப்பைக் காட்டும். மேலும் தன் மெல்லிய வாலை மேல் நோக்கி தூக்கி ஆட்டி எதிரியை திசை திருப்பி எச்சரிக்கும்.

இந்த பாம்பின் மொத்த நீளம் சுமார் 3 அடி (91 செமீ) ஆகும். இதில் வாலின் நீளம் 7-அங்குளம் (18 செ.மீ.) இருக்கும்.

புவியியல் எல்லை
---------------

இது இலங்கை, இந்தியா, பாக்கித்தான், நேபாளம், வங்காளதேசம், ஆப்கானித்தான் (லெவிடன் 1959: 461), தெற்கு துருக்மெனிஸ்தான், தெற்கு உசுபெக்கிசுத்தான், தென்கிழக்கு தஜிகிஸ்தான், ஈரான் முழுவதும் பரவலாக உள்ளது.

ஒத்த தோற்றம்
------------

 *பொய்கா திரிகோனாட்டா (சதாரா, மகாராஷ்டிரா)*
*பூனைப்பாம்பு* நிறத்திலும் வடிவத்திலும் நச்சுத்தன்மை வாய்ந்த பாம்பான *சுருட்டைவிரியன்* பாம்பை ஒத்துள்ளது. மேலும், இந்தியாவில், இந்த இரண்டு இனங்களும் கிட்டத்தட்ட ஒரே மாதிரியான புவியியல் எல்லையில் வாழ்கின்றன.

குறிப்புகள்
-----------

1. ↑  "நல்ல பாம்பு 9: பூனையைப் போன்ற கண்கள்!". *Hindu Tamil Thisai*. 2023-02-06 அன்று பார்க்கப்பட்டது.
2. 1 2  Boulenger, G.A. 1890. *The Fauna of British India, Including Ceylon and Burma. Reptilia and Batrachia.* Secretary of State for India in Council. (Taylor and Francis, Printers.) London. xviii + 541 pp. (*Dipsas trigonata*, p. 358.)

வெளி இணைப்புகள்
---------------

* படங்கள்
* படங்கள்
**ருச்சி பதோலா** (Ruchi Badola) இந்தியாவில் பிறந்த பேராசிரியர் மற்றும் எழுத்தாளர் ஆவார். இவர் இந்திய காட்டுயிர் நிறுவனத்தின் சூழலியல் திட்டமிடல் மற்றும் பங்கேற்பு மேம்பாட்டு பிரிவில் இவர் பேராசிரியர் மற்றும் ஆராய்ச்சியாளராகவும் பணிபுரிகிறார். இவர் சமூக அடிப்படையிலான பாதுகாப்பு , நிலையான பல்லுயிர்ப்பெருக்கம், நிலையான சுற்றுச் சூழல் சேவைகள் போன்றவை தொடர்பான ஆய்வுகளை மேற்கொண்டுள்ளார்.

கல்வி
-----

இவர் கர்வால் பல்கலைக்கழகத்தில் முதுகலைப் பட்டம் பெற்றார். பின் 1988 ஆம் ஆண்டில் இந்திய காட்டுயிர் கல்வி நிறுவனத்தில் ஆராய்ச்சி மாணவராக சேர்ந்து பி. எச். டி பட்டம் பெற்றார்.

ஆராய்ச்சியில் இவரின் பங்கு
--------------------------

இவர் *பிரவாசி கங்கா பிரஹாரி* எனும் திட்ட்டத்தினைத் துவக்கினார். இந்த திட்டத்தின் மூலம் இந்தியக் குடியுரிமை பெற்றவ உலகில் உள்ள இந்தியர்கள் *கிளீன் கங்கா விஷன்* திட்டத்தின்கீழ் கங்கை ஆற்றினை சுத்தம் செய்தல் மற்றும் மறுஆக்கம் செய்தல் போன்ற பணிகளில் பங்கேற்றுக்கொள்ள வழிவகை செய்தது.

நூல்கள்
-------

இவர் பல ஆய்விதழ்கள் மற்றும் ஏழு நூகளை எழுதியுள்ளார். இந்து குஷ் மலையின் பல்லுயிர்ப்பெருக்கத்தினை வலுவூட்டுதல் மற்றும் சூழலியல் சேவைகள் பற்றிய அத்தியாயங்களை எழுதியுள்ளார்.

சான்றுகள்
---------



1. 1 2  "Faculty at Wildlife Institute of India". Wildlife Institute of India. மே 7, 2019 அன்று மூலம் பரணிடப்பட்டது. March 8, 2019 அன்று பார்க்கப்பட்டது.
2. ↑  "Managing Tourism in Indian Protected Area" (PDF). Elsvier. March 8, 2019 அன்று பார்க்கப்பட்டது.
3. ↑  "Tourism in Corbett". Telegraph. March 8, 2019 அன்று பார்க்கப்பட்டது.
4. ↑  "pravasi ganga prahari programme". Wildlife Institute of India. March 8, 2019 அன்று பார்க்கப்பட்டது.
5. ↑  "pravasi ganga prahari programme". Press Reader. March 8, 2019 அன்று பார்க்கப்பட்டது.
6. ↑  "wii-holds-workshop-to-train-local-communities-in-protecting-ganga-aquatic-species". timesofindia. March 8, 2019 அன்று பார்க்கப்பட்டது.
7. ↑  "uttarakhand-woman-on-a-mission-to-protect-ganga-one-village-at-a-time". hindustantimes. March 8, 2019 அன்று பார்க்கப்பட்டது.
8. ↑  "researchgate". researchgate. March 8, 2019 அன்று பார்க்கப்பட்டது.
9. ↑  "Ecosystem Services in the Hindu Kush". springer. March 8, 2019 அன்று பார்க்கப்பட்டது.
**சிறுமுகை வெங்கடேஸ்வரசுவாமி வாரி கோயில்** என்பது தமிழ்நாட்டில், கோவை மாவட்டம், சிறுமுகையில் அமைந்துள்ள வைணவத் தலமாகும். இக்கோயிலை *தென்திருப்பதி* என்று அழைக்கின்றனர். இக்கோயில் சுமார் ஆயிரம் அடி உயரத்தில் ஒரு இயற்கை மலை மீது அமைந்துள்ளது.

தனியார் கோயில்
--------------

இக்கோயில் கோயம்புத்தூரைச் சேர்ந்த கண்ணபிரான் மில்ஸ் (கே ஜி மில்ஸ்) என்ற நிறுவனத்தினரால் மக்களின் பங்களிப்பு ஏதுமின்றி தனிப்பட்ட முறையில் கட்டப்பட்டதாகும்.

கோயில் பராமரிப்பு, பூஜைகள், அன்னதானம் அனைத்தும் இந்நிறுவனத்தினரால் நடத்தப்படுகிறது. கோயிலின் அமைப்பு மற்றும் பூஜை முறைகள் திருப்பதியை ஒத்திருக்கின்றன.

கோயில் அமைப்பு
--------------

கருடாழ்வார் இறைவனை பார்த்து அமர்ந்திருக்கிறார். வரதராஜஸ்வாமி கோயில் பிரதான கோயிலின் தென்கிழக்கு மூலையில் உள்ளது. சுதர்ஷன அஷ்வர், யோக நரசிம்மர், நான்கு வைஷ்ணவ பக்தர்கள், ராமானுஜர், நமஜேஷ்வர், திருமங்கை அஸ்வர் மற்றும் ஸ்ரீ வேதாந்த தேசிகர் ஆகியோரின் தனி சன்னதியில் உள்ளனர். 

45 அடி உயரத்தில் துவாஜஸ்தம்பம் கொண்ட பிரதான கோயிலுக்கு அடைய 33 படிகள் உள்ளன. ஒரு சிறிய தாமரை புஷ்கர்ணி கட்டப்பட்டுள்ளது.

விழாக்கள்
---------

* பிரம்மோற்சவ நிகழ்ச்சிகளைத் தொடர்ந்து கொடியேற்றம், மலையப்ப சுவாமியின் திருவீதி உலா ஆகியவை நடைபெறுகின்றன.
* சிறீ வாரி சுவாமிக்கு ஸ்ரீவில்லிபுத்தூர் ஆண்டாள் மாலை சமர்ப்பிக்கும் நிகழ்வு
* மலையப்ப சுவாமியின் மோகினி திருக்கோல உற்சவம் நடைபெற்றது.
* திருத்தேர் உற்சவம்.

ஆதாரங்கள்
---------

1. ↑
2. ↑  "காப்பகப்படுத்தப்பட்ட நகல்". 2017-07-18 அன்று மூலம் பரணிடப்பட்டது. 2017-07-17 அன்று பார்க்கப்பட்டது.
3. ↑   › ... › places to visit › religious › temple › then-thirumalai
**பாபா பதே சிங்** (**Fateh Singh**) (12 டிசம்பர் 1697 – 26 டிசம்பர் 1705) சீக்கிய சமயத்தின் பத்தாவது மற்றும் இறுதி குருவான குரு கோவிந்த் சிங்கின் நான்கு பிள்ளைகளில் இளையவர் ஆவார். சீக்கிய சமயத்தில் பதே சிங்கும், இவரது மூத்த சகோதரர் சோரவார் சிங்கும் மிகவும் புனிதமான தியாகிகள் என்ற புகழை பெற்றவர்கள். சீக்கியர்கள் இவரது பெயருக்கு முன்னாள் *பாபா* (மூத்தவர்) அல்லது *சாகிப்சதா* (இளவர்சன்) இட்டு அழைப்பர்.

வரலாறு
------

சிர்இந்த்-பதேகர் குருத்துவாரில் கட்டப்பட்ட பதே சிங் மற்றும் சோரவார் சிங்கின் நினைவிடம்
மே 1705-இல் முகலாயப் பேரரசர் அவுரங்கசீப்பின் ஆனையின் படி, சீக்கியர்களின் அனந்த்பூர் சாஹிப் நகரம் பல மாதங்களாக முற்றுகை இடப்பட்டது. பல மாதங்கள் சீக்கியர்கள் தாக்குதல்களையும் முற்றுகைகளையும் தாங்கினர், ஆனால் இறுதியில் நகரத்தில் உணவு இருப்பு தீர்ந்துவிட்டது. சீக்கியர்கள் ஆனந்த்பூரை விட்டு வெளியேறினால், முகலாயர்கள் பாதுகாப்பான வெளியேற்றத்தை வழங்குவதாக கூறினர். அதனை குரு கோவிந்த் சிங் சம்மதித்து, தனது குடும்பத்தினரை ஒரு சிறிய குழுவினருடன் அனந்தபூர் சாகிப் நகரத்தை காலி செய்தார். குரு கோவிந்த் சிங்கின் தாயான மாதா குஜாரி, தனது இரண்டு பேரன்களான பதே சிங், சோரவார் சிங் மற்றும் குடும்ப வேலைக்காரர் கங்குவை உடன் அழைத்துக் கொண்டு தனது சொந்த கிராமமான சஹேதிக்கு சென்று கொண்டிருந்தார். முகலாயர்களால் லஞ்சம் பெற்ற வேலைக்காரர் கங்கு, குரு கோவிந்த் சிங்கின் குடும்பத்தின் மூன்று உறுப்பினர்களையும் சிர்இந்த்-பதேகர் என்ற இடத்தின் நவாப் வசீர் கான் முன்னிலையில் அழைத்துச் சென்றார். 

குரு கோவிந்த் சிங்கின் இரண்டு மகன்களான பதே சிங் (வயது 8) மற்றும் சோரவார் சிங்கை (வயது 10) இசுலாமிய சமயத்திற்கு மதம் மாறினால் உயிருடன் விடப்படுவர் என்றார் நவாப் வசீர் கான். ஆனால் இரண்டு சிறுவர்களும் இசுலாம் சமயத்திற்கு மதம் மாற மறுத்தனர். வசீர் கான் அவர்களுக்கு மரண தண்டனை விதித்தார். குழந்தைகள் இருவரையும் உயிருடன் வைத்து செங்கல் சுவரை எழுப்பி மூடி கொல்லப்பட்டனர்.
பதேசிங் குருத்துவார் கோயிலில் இக்குழந்தைகள் உயிருடன் கொல்லப்பட்ட செங்கல் சுவர் அடையாளம் இன்றும் காணப்படுகிறது.

குரு கோவிந்த் சிங்கின் மறைவிற்குப் பின்னர் கால்சா சீக்கிய இராணுவத்தில் பணியாற்றிய பண்டா சிங் பகதூர் என்பவர் இரண்டு சீக்கிய குழந்தைகளை உயருடன் கொன்ற வசீர் கானை சிர்இந்த்-பதேகர் போரில் தலையை துண்டித்துக் கொன்றார்.

மேற்கோள்கள்
-----------

1. ↑   Singh, Patwant (2001). *The Sikhs by Patwant Singh*. பன்னாட்டுத் தரப்புத்தக எண்:9780385502061. .
2. ↑  Syad Muhammad Latif (1984), *History of the Panjab from the Remotest Antiquity to the Present Time*, Progressive Books, p. 274
பழைய தில்லியில் உள்ள பதேபூர் பள்ளிவாசல்
1863 ஆம் ஆண்டு பழைய தில்லியின் வரலாற்று வரைபடம் 
**பதேபூரி பள்ளிவாசல்** (*Fatehpuri Masjid*) 17 ஆம் நூற்றாண்டைச் சேர்ந்த ஒரு பள்ளிவாசல் ஆகும். தில்லி நகரின் மிகப் பழைய தெருவில் உள்ள சாந்தினி சவுக் என்ற வணிக மையத்திற்கு மேற்கு முனைக்கு அருகில் செங்கோட்டைக்கு எதிரில் இம்மசூதி கட்டப்பட்டுள்ளது.

வரலாறு
------

சாச்சகானின் மனைவியருள் ஒருவரான பதேபூர் சிக்ரியைச்  சேர்ந்த பதேபூரி பேகம் 1650 ஆண்டு இப்பள்ளிவாசலை கட்டினார். இவர் நினைவாகவேதான் தாச்சு மகாலுக்கு இப்பெயர் சூட்டப்பட்டது 

ஆங்கிலேயர்கள் இந்த பள்ளிவாசலை 1857 ஆம் ஆண்டு போருக்குப் பின்னர் ராய் லாலா சுன்னமாலுக்கு 19,000 ரூபாய்க்கு ஏலத்தில் விற்றனர். இவருடைய சந்த்தியினர் இன்னமும் கூட சாந்தினி சவுக் வணிக வளாகத்தின் சுன்னமால் அவேலியில் வாழ்கின்றனர் ). இவர்களே பள்ளிவாசலை இன்னமும் பாதுகாத்துவருகின்றனர். பின்னர் 1877 ஆம் ஆண்டு நான்கு கிராமங்களுக்கு மாற்றாக அரசாங்கத்தால் இப்பள்ளிவாசல் கையகப்படுத்தப்பட்டது. தில்லி தர்பார் எனப்படும் தில்லி அரசவையில் இசுலாமியர்கள் மீண்டும் அனுமதிக்கப்பட்டபோது இது திரும்பப் பெறப்பட்டது. இதேபோல அக்பராபாதி பேகத்தால் கட்டப்பட்ட அக்பராபாதி மசூதி என்ற பள்ளிவாசல் ஆங்கிலேயர்களால் அழிக்கப்பட்டது .
ஆசியாவிலேயே மிகப்பெரிய வாசனைப்பொருள் சந்தையாக அறியப்படும் காரி பாவ்லி’ சந்தை இந்த பள்ளிவாசலுக்கு அருகில் படிப்படியாக உருவாக்கப்பட்டது. 

தியாகத் திருநாள், ஈகைத் திருநாள் போன்ற இசுலாமியத் பண்டிகைகள் இப்பள்ளிவாசலில் கொண்டாடப்படுகின்றன. 
முப்தி முகாரம் அகமது பள்ளிவாசலின் முதன்மை முப்தியாகவும் இமாமாகவும் செயற்படுகிறார். கிட்டத்தட்ட 42 ஆண்டுகளாக இவர் இப்பணியில் உள்ளார். இவருக்கு முன்பு இவருடைய தந்தை மவுலானா முப்தி முகமது இப்பணியில் ஈடுபட்டார்.

கட்டடக் கலை
-----------

சிவப்பு மணற்பாறைகளால் எழுப்பப்பட்டுள்ள இந்த மசூதியானது டெல்லி நகரத்தில் உள்ள ஒரே ஒரு ‘ஒற்றை குமிழ்கோபுர தொழுகை மசூதி’யாக விளங்குகிறது. வெளியிலிருந்து பார்க்கும் போது சிறிய மசூதி போன்று காட்சியளித்தாலும், உள்ளே நுழைந்து பார்க்கும்போது இதன் உள் கட்டமைப்பு பிரம்மாண்டமானதாக காட்சியளிக்கிறது.

பாரம்பரிய கலையம்சங்களுடன் வடிவமைக்கப்பட்டிருக்கும் இந்த மசூதியின் தொழுகைக்கூடத்திற்குள் நுழைவதற்கு விதான வளைவுகளைக்கொண்ட ஏழு வாசல்கள் உள்ளன. நடுவிலுள்ள விதான வளைவு அளவில் பெரியதாக அமைக்கப்பட்டிருக்கிறது. மசூதிக்கு இருபுறமும் ஒற்றை மற்றும் இரட்டை அடுக்குகளைக்கொண்ட கட்டிட அமைப்புகளும் காணப்படுகின்றன.

இவற்றையும் காண்க
----------------

* யாமா பள்ளிவாசல், தில்லி

மேற்கோள்கள்
-----------

1. ↑  History of Mughal Architecture, By R. Nath, Published by Abhinav Publications, 2006
2. ↑  The History of the Taj and the Buildings in Its Vicinity: With 3 Illustrations from Photographs and 2 Plans, By Muḣammad Muʻīn al-Dīn, Akbarābādī Muḣammad Muʻīn al-Dīn
Published by Moon press, 1905
3. ↑  Fatehpuri Shahi Masjid: A mute witness to the travails of Dillee milligazette. 1 May 2000.
4. ↑  "Beyond the WALL". *தி இந்து*. 25 September 2003. Archived from the original on 7 நவம்பர் 2003.. பார்த்த நாள்: 19 December 2018.
5. ↑  In memory of a pious Begum பரணிடப்பட்டது 2009-06-28 at the வந்தவழி இயந்திரம் தி இந்து, 3 October 2005.

புற இணைப்புகள்
--------------

* பொதுவகத்தில் பதேபூரி பள்ளிவாசல் தொடர்பாக ஊடகக் கோப்புகள் உள்ளன.
* Satellite picture by Google Maps
**சாலமாண்டர்** *(**Salamander**)* (இலங்கை வழக்கு: **சலமந்தர்**) என்பது ஓர் இருவாழ்வி வகையைச் சேர்ந்த உயிரினம் ஆகும். நான்கு கால்களும் ஒரு வாலும் கொண்டு பார்வைக்குப் பல்லி போல இருந்தாலும் இவை பல்லிகள் அல்ல. இவற்றின் இளம் உயிரினங்கள் குடம்பிகளாக நீரில் இடப்பட்ட முட்டைகளில் இருந்து வெளிவரும். இந்த குடம்பி நிலையில் இவை செவுள்களைக் கொண்டிருக்கும்.

வளர்ந்த சாலமண்டர்கள் பெரும்பாலும் ஈரமான நிலத்திலேயே வாழும். சில சாலமண்டர்கள் நீரிலேயே தங்கும். பார்க்க வளர்ந்தவை போல் காணப்படும் இவை நியூட் (newt) என்று அழைக்கப்பெறும். சில சாலமண்டரக்ள் பாலியல் முதிர்ச்சி அடைந்த பின்னரும் செவுள்களைத் தக்க வைத்திருக்கும். இதற்கு இளம் முதுநிலை (neoteny) என்று பெயர்.
சாலமண்டர்கள் எதிரிகளைத் தாக்க வேதியியல் தற்காப்பு கொண்டவை. இவை உண்பதற்கு நச்சுத்தன்மை உடையவை.

தங்கள் கால்கள் மட்டுமின்றி உடலப்பாகங்களுக்கும் இழப்பு மீட்டல் திறன் பெற்றுள்ள ஒரே நான்கு கால் உயிரினம் சாலமண்டர் தான்.

மேலும் பார்க்க
--------------

* ஓல்ம், புரொட்டிடே குடும்பத்தைச் சேர்ந்த ஒரு பல்லியின நீர்வாழ் சாலமாண்டர்

மேற்கோள்கள்
-----------

1. ↑  Anderson, J. S. (2012). "Fossils, molecules, divergence times, and the origin of Salamandroidea". *Proceedings of the National Academy of Sciences* **109** (15): 5557–5558. doi:10.1073/pnas.1202491109. பப்மெட்:22460794.
**போரோல்** (*Borole*) என்பது கருத்தியல் நிலையிலுள்ள ஒரு பல்லின வளையக் கரிமச் சேர்மம் ஆகும். ஐந்து உறுப்பினர்களைப் பெற்று C4H4BH என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது.பதிலீடு செய்யப்படாத சேர்மம் எதுவும் தனிமைப்படுத்தப்படவில்லை. தனித்துப் பிரிக்கப்பட்ட பதிலீடு செய்யப்பட்ட வழிப்பெறுதிகள் போரோல்கள் எனப்படுகின்றன. 
போரோல்களை மெட்டலோல்கள் எனப்படும் சைக்ளோபென்டாடையீன் வழிப்பெறுதிகளாக வகைப்படுத்துகிறார்கள். இதனடிப்படையில் நோக்கினால் இவை பிரோல்களில் உள்ள நைட்ரசன் அணுக்களை போரான் அணுக்கள் இடப்பெயர்ச்சி செய்துள்ள பிரோல்களின் கட்டமைப்பை ஒத்த சேர்மங்களாகக் கருதப்படுகின்றன. எனினும் அக்கெல்சு விதியை போரோலுக்கு பொருத்திக் காணவியலாது. அரோமாட்டிக் பண்புக்கு எதிரான சேர்மமாக இது கருதப்படுகிறது .

வினைகள்
-------

பென்டாபினைல்போரோல் என்ற முதலாவது போரோலை தனித்துப் பிரிக்க இயலும். 1,1-டைமெத்தில்-2,3,4,5-டெட்ராபீனைல்சிடானோலுடன் பீனைல்போரான் டைகுளோரைடு சேர்த்து வினைபுரியச் செய்வதால் இதை தயாரிக்க இயலும். பெரொசீன் வகைச் சேர்மங்களைத் தயாரிக்க போரோல்களைப் பயன்படுத்தலாம்  Boroles can be used to form ferrocene-like sandwich compounds.
.

மேற்கோள்கள்
-----------

1. ↑  
Alan R. Katritzky, ed. (1993), *Advances in Heterocyclic Chemistry*, **56**, Academic Press, p. 375, ISBN 978-0-12-020756-5, 2010-03-13 அன்று பார்க்கப்பட்டது
2. ↑  
Francis Gordon Albert Stone, Robert West, ed. (1996), *Advances in Heterocyclic Chemistry*, **39**, Academic Press, p. 380, ISBN 978-0-12-031139-2, 2010-03-13 அன்று பார்க்கப்பட்டது
3. ↑  
Alan R. Katritzky, ed. (2001), *Advances in Heterocyclic Chemistry*, **79**, Academic Press, pp. 169–170, ISBN 978-0-12-020779-4, 2010-03-13 அன்று பார்க்கப்பட்டது
அத்தப்பூக்களம்
மலையாள மாதமாகிய சிங்க மாதத்தில் அத்தம் நாள் முதல் திருவோணம் வரை உள்ள பத்து நாட்களுக்கு, கேரளத்து மக்கள் தங்கள் வீட்டு முற்றத்தில் அலங்காரம் செய்வர். அதில் அத்தப் பூக் கோலம் முதன்மையான இடத்தைப் பிடிக்கும். திருக்காக்கரையப்பன் என்ற இறைவனை வேண்டி, பூ அலங்காரம் செய்வர்.
சிலர் திருக்காக்கரை வரை சென்று வழிபடுவதும் உண்டு. அங்கு வரை செல்ல முடியாதவர்கள் தங்கள் வீட்டு முற்றத்தில் பூக்களம் உண்டாக்கி அதில் தன்னை வழிபாடு நடத்தினால் அருள் கிடைக்கும் என திருக்காக்கரையப்பன் அருள் வழங்கியதாக ஐதீகம் உள்ளது.

அத்தம், சித்திரை, சோதி உள்ளிட்ட மலையாள நாட்களில், வீட்டு முற்றத்தை சாணம் மெழுகி, தும்பைப் பூவைக் கொண்டு அலங்கரிப்பர். முதல் நாள் ஒரு பூவும், இரண்டாம் நாள் இரண்டு பூக்கள் என ஒவ்வொரு நாளுக்கு ஏற்ப பூக்களின் எண்ணிக்கை மாறும். சோதி நாளில் செம்பருத்திப் பூவில் அலங்கரிப்பது உண்டு.

திருவோண நாள் இரவில், பூக்களத்தில் பலகையிட்டு அரிசி மாவு பூசுவர். மண்ணால் ஆன விக்ரகங்களையும் வைப்பர். பாலடை, பழம், சர்க்கரை ஆகியவற்றை படைப்பர். சதயம் நாள் வரை, ஒவ்வொரு நாளும் மூன்று நேரமும் வணங்குவர். இப்படி பத்து நாளும் விழா இருக்கும்.

இணைப்புகள்
----------

* ஓணப்பூக்களம் - படங்கள் பரணிடப்பட்டது 2011-04-30 at the வந்தவழி இயந்திரம்

மேற்கோள்கள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2012-08-22 அன்று மூலம் பரணிடப்பட்டது. 2014-08-05 அன்று பார்க்கப்பட்டது.
|  |
| --- |
| வட இந்தியாவின் வரலாற்றுப் பகுதி**ஹதோதி (हाड़ौती)** |
| 
001 |
| **அமைவிடம்** | கிழக்கு இராஜஸ்தான் |
| **19ஆம் நூற்றாண்டு - கொடி** |  |
| **நிறுவப்பட்ட ஆண்டு:** | 12ஆம் நூற்றாண்டு |
| **மொழி** | ஹதோதி மொழி |
| **அரச குலங்கள்** | மீனா, ஹட்டா சௌகான், சௌகான் |
| **தலைநகரம்** | புந்தி |
| **மன்னராட்சிகள்** | பூந்தி அரசு,  ஜாலவர் அரசு, கோட்டா அரசு |
|

**ஹதோதி** (Hadoti (हाड़ौती), பகுதி, முன்னர் பூந்தி இராச்சியம் என அழக்கப்பட்டது. ஹதோதி பிரதேசம் தற்கால மேற்கு இந்தியாவின் இராஜஸ்தான் மாநிலத்தின் கிழக்குப் பகுதியில் உள்ள  பூந்தி, கோட்டா, ஜாலாவோர், பாரான் மாவட்டங்களை உள்ளடக்கியது. 

ஹதோதி பிரதேசத்தின் மேற்கில் மேவாரும், வடமேற்கில்  அஜ்மீரும், தெற்கில் மால்வாவும், கிழக்கில் மத்தியப் பிரதேச மாநிலத்தின் கிர்டு பிரதேசமும் எல்லைகளாக அமைந்துள்ளது.

புவியியல்
---------

இராஜஸ்தான் மாநிலத்தின் தென்கிழக்கு பகுதியில் அமைந்துள்ள ஹதோதி பிரதேசத்தின், கிழக்கில் மால்வா பீடபூமியும், மேற்கில் ஆரவல்லி மலைத்தொடரும், தென்மேற்கில் மேவார் பீடபூமியும் பிரதேசமும் சூழ்ந்துள்ளது. 

ஹதோதி பகுதியில் பாயும் முக்கிய ஆறு சம்பல் ஆறும் மற்றும் அதன் துணை ஆறுகளான காளி சிந்து ஆறு மற்றும் பார்வதி ஆறு, சக்கன் ஆறுகள் ஆகும். ஹதோதி பிரதேச வண்டல் மண்ணால் விளைநிலங்கள் வளம் கொழிக்கிறது.

மொழிகள்
-------

* ஹதோதி மொழி
* இந்தி
* ஆங்கிலம்

வரலாறு
------

இந்தியாவில் ஹதோதி பிரதேசம்
பிரதிகார மீணா வம்சத்தின் துணை கிளையான மீணா வம்ச மன்னர் பூந்த மீணா என்பவர் முதலில் ஹதோதி பிரதேசத்தில் தமது பெயரில் பூந்தி நகரத்தை நிறுவினர்.
1342-இல் ஜெய்தா மீணா எனும் மன்னரிடமிருந்து ராவ் தேவ் ஹட்டா எனும் மன்னர் பூந்தி நகரத்தைக் கைப்பற்றி, அப்பிரதேசம் முழுமைக்கும் ஹதோதி எனப் பெயரிட்டார்.

ஹதோதியின் மன்னராட்சிகள்
-----------------------

இந்திய விடுதலைக்கு பின்னர் 1949 முடிய ஹதோதி பிரதேசத்தில் பிரித்தானிய இந்திய அரசுக்கு கப்பம் செலுத்தி ஆண்ட மூன்று சுதேச சமஸ்தானங்களின் விவரம்: 

* பூந்தி அரசு (Bundi State) 1342 – 1949
* ஜாலவர் அரசு (Jhalawar state) 1838 –1949
* கோட்டா அரசு (Kotah State) 17-ஆம் நூற்றாண்டு – 1949

இந்திய விடுதலைக்குப் பின்னர் ஹதோதி பிரதேசத்தில் இருந்த இம்மூன்று மன்னராட்சிப் பகுதிகளும் 1949-இல் இந்தியாவுடன் இணைந்தன.

சுற்றுலாத் தலங்கள்
------------------

ஹதோதி பிரதேசத்தில் காக்ரோன் கோட்டை போன்ற பல கோட்டைகளும், அரண்மனைகளும், பறவைகள் மற்றும் விலங்குகள் காப்பகங்களும் உள்ளது.

மேற்கோள்கள்
-----------

1. ↑  HADOTI

வெளி இணைப்புகள்
---------------

* Unexplored Monsoon Destinations in Rajasthan
* HAVE YOU BEEN TO HADOTI IN RAJASTHAN?
**போச்சம்பள்ளி வட்டம்** , தமிழ்நாட்டின் கிருஷ்ணகிரி மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக போச்சம்பள்ளி நகரம் உள்ளது. இந்த வட்டத்தின் கீழ் 37  வருவாய் கிராமங்கள் உள்ளன.

போச்சம்பள்ளி சந்தை புகழ்பெற்றது. போச்சம்பள்ளியில் அரசு பள்ளிகள் மேல்நிலை ஆண்கள் மற்றும் பெண்கள் என இரண்டு உள்ளன

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 182,310 ஆகும். அதில் 93,602 ஆண்களும், 88,708 பெண்களும் உள்ளனர். 45,413 குடும்பங்கள் கொண்ட இவ்வட்ட மக்கள்தொகையில் 94.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 72.55% மற்றும்பாலின விகிதம் 1,000 ஆண்களுக்கு, 948 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 19953 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 881 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் 23,156 முறையே மற்றும் 622 ஆகவுள்ளனர். மக்கள்தொகையில் இந்துக்கள் 96.44% , இசுலாமியர்கள் 3.18%, கிறித்தவர்கள் 0.25% மற்றும் பிறர் 0.04% ஆகவுள்ளனர்.

மேற்கோள்கள்
-----------

1. ↑  Krishnagiri District Revenue Administraion
2. ↑  வட்டத்தின் மக்கள்தொகை பரம்பல்

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**கோவை பிரதர்ஸ்** 2006 ஆம் ஆண்டு வெளிவந்த தமிழ்த் திரைப்படமாகும். சக்தி சிதம்பரம் இயக்கத்தில் வெளிவந்த இத்திரைப்படத்தில் சத்யராஜ், சிபிராஜ், வடிவேல் மற்றும் பலரும் நடித்துள்ளனர்.

வகை
---

நகைச்சுவைப்படம்

கதை
---

கோவை சகோதரர்கள் கணேஷின் மருமகள் மற்றும் வசந்தின் காதலியாக இருக்கும் உமாவின் கொலையாளிகளை பழிவாங்க சென்னைக்கு வரும் நண்பர்களான கணேஷ் (சத்யராஜ்) மற்றும் வசந்த் (சிபிராஜ்) பற்றி சொல்கிறார்கள். இருவரும் ஏகாதசியுடன் (வடிவேலு) தங்கியிருக்கிறார்கள், பின்னர் சமூகத்தில் ஊழலை வெளிப்படுத்தும் ஒரு தொலைக்காட்சி சேனலில் வேலை செய்கிறார்கள். சன்யா (நமீதா) அதே சேனலில் தொகுப்பாளராக வேலை செய்கிறார். கணேஷ் மற்றும் வசந்த் இருவரும் சனாயாவைப் பார்த்து அவரிடம் விழுந்தனர். கணேஷும் வசந்தும் கெட்டவர்களையும் ஊழலையும் ஒரே பெண்ணின் மீது வீழ்த்துவதைத் தவிர்த்துவிடுகிறார்கள். ரவுடிகளை எப்படி கொன்றார்கள், சன்யாவின் காதலை யார் வெல்கிறார்கள் என்பது தான் படத்தின் மீதி.

நடிகர்கள்
---------

* சத்யராஜ் - கணேஷ்
* சிபிராஜ் - வசந்த்
* வடிவேலு- ஏகாதசி
* நமீதா - சானியா
* உமா- கணேஷின் மருமகள் மற்றும் வசந்தின் காதலியாக
* கோவை சரளா - டென்டாரா, ஃபோர்ஷா மற்றும் பிசின்
* ஷோபா- ஏகாதசியின் மனைவி லீலாவதியாக
* அருண் பாண்டியன் - மருத்துவராக
* டிபி கஜேந்திரன்- மருத்துவர்
* தம்பி ராமையா- சோதிடர்
* வெண்ணிற ஆடை மூர்த்தி -ஏகாதசியின் மாமனாராக
* டெல்லி கணேஷ்
* ஸ்ரீமான்
* சிங்கமுத்து
* ஹல்வா வாசு
* டி. இமான் (பாடல் "உலகத்துல" சிறப்பு தோற்றம்)

மேற்கோள்கள்
-----------



| * பா
* உ
* தொ
சக்தி சிதம்பரம் இயக்கிய திரைப்படங்கள் |
| --- |
| 
* *சாம்ராட்* (1997)
* *வெட்டு ஒன்னு துண்டு ரெண்டு* (1998)
* *என்னம்மா கண்ணு* (2000)
* *லவ்லி* (2001)
* *சார்லி சாப்ளின்* (2002)
* *காதல் கிறுக்கன்* (2003)
* *இனிது இனிது காதல் இனிது* (2003)
* *மகா நடிகன்* (2004)
* *இங்கிலீீஷ்காரன்* (2005)
* *கோவை பிரதர்ஸ்* (2006)
* *வியாபாரி* (2007)
* *சண்டை* (2008)
* *ராஜாதி ராஜா* (2009)
* *குரு சிஷ்யன்* (2010)
* *ஜெயிக்கிற குதிரை* (2015)
* *மச்சான்* (-)

 |
**போர் குற்றம்** எனப்படுவது போர் விதிமுறை அல்லது அனைத்துலக மனிதாபிமானச் சட்டத்திற்கு முரணாக செயற்படுவதாகும். அவ்வாறான சில விதிமுறை மீறல்களில் கொலை, வலிந்து கவரப்பட்ட நிலப்பரப்பில் குடியிருக்கும் அப்பாவி குடிமக்களை சரிவர நடத்தாதல் மற்றும் அவர்களை வதை முகாம்களுக்கு குடியேற்றல், போர்ப் பிணையாளர்களை கொலை செய்தல் அல்லது சரிவர நடத்தாதல், பிணையாளர்களைக் கொல்லுதல், இராணுவ அல்லது குடிசார் தேவை ஏதும் இல்லாத நிலையில் ஏதேனும் அழிவுகள் மற்றும் நகர்ப்புறங்களையோ அல்லது நாட்டுப்புறங்களையோ அழித்தல் என்பனவும் உள்ளடங்கும்.

சோவியத் போர்க்கைதிகள் செருமனியரால் கொலை செய்யப்பட்டுள்ளனர். 3.3 மில்லியன் சோவியத் போர்க்கைதிகள் நாசிகளினால் கொல்லப்பட்டனர்.
மேலும் நாட்டிற்குள்ளும், அனைத்துலக ரீதியிலும் ஆயுதப் போராட்டங்கள் தொடர்பான அனைத்துலகச் சட்டங்கள் எனலாம். இவ்விதிகளின் படி சில மீறல்கள் மிகவும் பாரதூரமானவை. அப்படி மீறுபவர்கள் உள்ளுரிலும், அனைத்துலக மட்டத்திலும் அக்குற்றங்களுக்கு அவர்களே பொறுப்பாகின்றனர். போரில் ஈடுபடாதவர்கள் அல்லது போரில் தொடர்ந்தும் ஈடுபடாதவர்களைப் பாதுகாப்பதற்காக இவை இயற்றப்பட்டன.

விமானத் தாக்குதல்
-----------------

ஓர் அரசு தனது சொந்த மக்கள் மீதே விமானக் குண்டுத் தாக்குதல்கள் நடாத்தினால் அது சர்வதேச போர்க் குற்றமாகும் என பராக் ஒபாமா அறிவித்தார். அதாவது எந்தவொரு நாடும் தனது சொந்த நாட்டு மக்களின் மீதே போர் விமானத்தை பயன்படுத்துதல் போர்க்குற்றம் என்ற செய்தியை கோடிட்டு காட்டியுள்ளார். பிரிட்டன் படைத்துறை அமைச்சரும் இதனை வலியுறுத்தினார்.

மேற்கோள்கள்
-----------

1. ↑  Nicolas Werth, Karel Bartošek, Jean-Louis Panné, Jean-Louis Margolin, Andrzej Paczkowski, Stéphane Courtois, *The Black Book of Communism: Crimes, Terror, Repression*, Harvard University Press, 1999, hardcover, 858 pages, ISBN 0-674-07608-7, page 5.
2. ↑  "காப்பகப்படுத்தப்பட்ட நகல்". 2011-03-07 அன்று மூலம் பரணிடப்பட்டது. 2011-03-21 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2012-11-08 அன்று மூலம் பரணிடப்பட்டது. 2011-03-21 அன்று பார்க்கப்பட்டது.

| * பா
* உ
* தொ
*மனித உரிமை மீறல்கள்* |
| --- |
| 
அரச பயங்கரவாதம் **·** 
பயங்கரவாதம் **·** 
போர் குற்றம் **·** 
இனப்படுகொலை **·** 
மானுடத்துக்கு எதிரான குற்றங்கள் **·** 
பாலியல் வன்முறை **·** 
சித்திரவதை **·** 
நியாமற்ற கைதும் தடுப்பும் **·** 
வலுக்கட்டாயமாகக் காணாமற்போகச் செய்தல் **·** 
தடுத்து வைத்தல் **·** 
சட்டத்துக்குப் புறம்பான கொலைகள் **·** 
அடிமைத்தனம் **·** 
பாகுப்பாடு **·** 
குடியேற்றம் **·** 
இனக்கருவறுப்பு **·** 
பண்பாட்டு இனப்படுகொலை **·** 
ஆட்கொணர்வு மனு **·** 
கேவியட் மனு **·** 
 |
கணிதத்தில் ஒரு **அதிபரவளையத் துண்டு** (*hyperbolic sector*) என்பது கார்ட்டீசியன் தளம் {(*x*,*y*)} -ல் அமையும் ஒரு பகுதியைக் குறிக்கிறது. இப்பகுதி கார்டீசியன் ஆள்கூற்று முறைமையின் ஆதிப்புள்ளியிலிருந்து (*a*, 1/*a*), (*b*, 1/*b*) ஆகிய இரு புள்ளிகளுக்கு வரையப்பட்ட கதிர்கள் மற்றும் *xy* = 1 அதிபரவளையத்தின் வளைவரை ஆகியவற்றை வரம்புகளாகக் கொண்டமையும். *a* = 1 மற்றும் *b* > 1 கொண்ட ஒரு அதிபரவளையத் துண்டு திட்ட நிலையில் உள்ளதாகக் கொள்ளப்படுகிறது.

பரப்பளவு
--------

*y* = 1/*x* -ன் வளைவரை, *x* = 1, *x* = b *x* அச்சு ஆகிய வரம்புகளுக்கு இடைப்பட்ட பரப்பு கண்டுபிடித்து, அதோடு {(0, 0), (1, 0), (1, 1)} முக்கோணத்தின் பரப்பைக் கூட்டி அதிலிருந்து {(0, 0), (*b*, 0), (*b*, 1/*b*)} முக்கோணத்தின் பரப்பைக் கழித்தால் நமக்குத் தேவையான அதிபரவளையத் துண்டின் பரப்பு கிடைக்கும்.

* {\displaystyle A\_{1}\;=\;\int \_{1}^{b}{\frac {1}{x}}\,dx\;=\log \_{e}b.}
* முக்கோணம் {(0, 0), (1, 0), (1, 1)} -ன் பரப்பு 1/2
* முக்கோணம் {(0, 0), (*b*, 0), (*b*, 1/*b*)} -ன் பரப்பு 1/2

எனவே திட்ட நிலையிலுள்ள அதிபரவளையத் துண்டின் பரப்பளவு:

{\displaystyle A=\log \_{e}b+{\frac {1}{2}}-{\frac {1}{2}}=\log \_{e}b.}

மேற்கோள்கள்
-----------

1. ↑  V.G. Ashkinuse & Isaak Yaglom (1962) *Ideas and Methods of Affine and Projective Geometry* (in Russian), page 151, Ministry of Education, Moscow
**அதிகால்சிய நீரிழிவு** (*Hypercalciuria*) என்பது சிறுநீரில் அளவுக்கு மீறிய கால்சியம் இருக்கும் நிலையைக் குறிக்கும். இந்நிலை நீடித்தால் சிறுநீரகங்கள் செயல்படுவதில் குறைபாடு தோன்றும். சிறுநீரகத்தில் சுண்ணாம்பு அளவு மிகுதியாகி செயலிழக்கும் நிலையை அடையும். நெடுநாள் சிறுநீரகக் கோளாறுகள் தோன்றி படிப்படியாக சிறுநீரகத்தால் உடலின் கழிவுப் பொருட்களை வெளியேற்ற முடியாமல் நிரந்தரமாக செயலிழந்து போகும். அதிகால்சிய நீரிழிவு நோயால் பாதிக்கப்பட்டவர்களின் சிறுநீரகங்கள் இயல்பைவிட அதிகமான அளவு கால்சியத்தை சிறுநீரில் வெளியேற்றுகின்றன. குடல் வழியாக பெறப்படும் கால்சியம் மற்றும் எலும்புகளிலிருந்து உறிஞ்சப்படும் கால்சியம் என்ற இவ்விரண்டு வழிகளில் ஒன்றின் மூலமாகத்தான் உடலில் கால்சியத்தின் அளவு மிகுதியாகும். எலும்புகளிலிருந்து கால்சியம் பெறப்படுகிறதா என்பதை ஒளி-நிழல் கருவிகள் மூலம் எலும்புகளின் அடர்த்தியை நுண்ணாய்வு செய்து அறியலாம்.

அதிகால்சிய நீரிழிவு நோய் நோயாளிகளுக்கு மரபணு காரணங்களாலும் ஏற்படலாம்.

மேற்கோள்கள்
-----------

1. ↑  Correspondent, Vikatan. "சிறுநீரகக் கற்கள் தீர்வு என்ன?". *www.vikatan.com/*. 2021-04-11 அன்று பார்க்கப்பட்டது.
2. ↑  "சிறுநீரகக்கற்களை கரைப்பது எப்படி". *Dinamalar*. 2019-05-14. 2021-04-11 அன்று பார்க்கப்பட்டது.
3. ↑  Lieske, John. "Kidney Stones - Update in Diagnosis and Management". Mayo Foundation For Medical Education And Research. 26 August 2013 அன்று மூலம் பரணிடப்பட்டது. 3 December 2013 அன்று பார்க்கப்பட்டது.
4. ↑  "சிறுநீரக கல் பாதிப்பை தடுக்க என்ன வழி?". *Dailythanthi.com*. 2018-09-03. 2021-04-11 அன்று பார்க்கப்பட்டது.

புற இணைப்புகள்
--------------